Nee! ('n mondelinge aktiwiteit) By OpenStax | QuizOver.com
2.6 My huis
Vir die Opvoeder:
Taalstrukture en Spelling
Modules 13 tot 20 bevat baie aktiwiteite wat deur middel van die kommunikatiewe benadering sekere taalstrukture aanleer. Hierdie taalstrukture kan wel in die klas aangebring word, byvoorbeeld:
Vir elke vertrek in die huis, asook die buitekant van die huis, moet die woordeskat aangeleer word. Die woorde kan op flitskaarte aangebring word.
'n Kleurkaart met die name van die kleure kan as naslaanbron gebruik word.
Die gebruik van die leestekens kan deur middel van voorbeelde aan leerlinge vertoon word.
Sekere aktiwiteite verg voorbereiding.
By die luistervaardigheid moet die volgende woorde óf op flitskaarte óf op die bord óf op 'n transparant geskryf word.
skoorsteen muur rook motorhuis
paadjie dak swembad voordeur
posbus heining tuin venster
Die leerlinge moet HUIS TE KOOP-advertensies uit koerante skool toe bring. Gee genoeg tyd vooraf.
By die BINGO-SPELETJIE moet die prentjies los geknip word en liefs nie vooraf aan die leerders getoon word nie.
By die eerste aktiwiteit ONS BOU 'N HUIS benodig die leerders gom en 'n skêr.
Om die aktiwiteit oor saamgestelde woorde (samestellings) te doen, moet die woorde op flitskaarte geskryf word en opgeknip word om aan elke leerder in 'n groep 'n deel van die woord te gee.
By die aktiwiteit KOM ONS MAAK BED OP kan die aksies as 'n klasgroep saam met die opvoeder gedoen word. Die opvoeder kan dit 'n paar keer herhaal totdat die leerders dit redelik gemaklik kan doen.
Om voorwerpe te klassifiseer [LU 5.2.3]
Kom ons bou 'n huis (woordeskat)
Knip die prentjies van die verskillende kamers uit en plak elkeen in die regte spasie. Doen dit eers individueel en vergelyk jou voltooide prentjie met 'n maat s'n. Lees die vertrekke se name vir mekaar.
Om ‘n liedjie op te voer [LU 2.4.3]
Dis my huisie ('n liedjie)
Sing die liedjie oor die huisie wat julle gebou het. Probeer ook om julle eie versie op te maak. Sing dit op die wysie van "Twinkle, twinkle, little star."
Om eenvoudige sinne te skryf [LU 4.2.1]
Die vertrekke in ons huis (mondeling en skriftelik)
Kom ons bou sinne. Werk saam in julle groepe om sinne te vorm. Doen dit eers mondelings. Skryf dan enige vyf sinne in die spasie onderaan.
Om eenvoudige vrae te beantwoord [LU 1.1.1]
Om ander ‘n beurt te gee om te praat[LU 1.5.1]
Om na ander te luister [LU 1.5.2]
Nee! ('n mondelinge aktiwiteit)
Werk in groepe en neem beurte om 'n vraag te vra. Die leerder wat die vraag beantwoord, begin elke keer sy/haar antwoord met "Nee, ..." en dan sê hy/sy die regte sin.
Julle kan selfs 'n maat se naam voor aan die vraag noem.
VRAE : Bad jy in die studeerkamer?
Speel jy speletjies in die kombuis?
Eet jy in die eetkamer?
Kook jy kos in die sitkamer?
Kyk jy televisie in die badkamer?
Ontvang jy besoekers in die kelder?
stories verstaan (aan leerders vertel of gelees):
letterlike vrae beantwoord;
ander leerders respekteer:
1.5.1 ander leerders ‘n beurt gee om te praat.
1.5.2 luister na ander.
Wie woon daar? Online Chapter